শুকুৰবাৰৰ বেয়া বতৰৰ বাবে নাগালেণ্ডৰ ভূমিস্খলিত জিলাসমূহত আকাশৰ পৰা সাহায্য বিতৰণত বিফল হ'ব লগা হৈছে ভাৰতীয় বিমান বাহিনী।
সূত্ৰ মতে ভাৰতীয় বিমান বাহিনীৰ ইষ্টাৰ্ন কমাণ্ডৰ দুখন হেলিকপ্টাৰ নিত্য প্ৰয়োজনীয় সামগ্ৰীসহ ডিমাপুৰৰ পৰা পুৱা যাবলৈ ওলাইছিল যদিও বেয়া বতৰৰ বাবে ক্ষতিগ্ৰস্ত এলেকাসমূহত অৱতৰণ কৰিব নোৱাৰি ঘূৰি আহে।
আকাশৰ পৰা বস্তু দিবলে যোৱা ঠাইসমূহ আছিল তেনিং আৰু পেৰেং জিলাৰ ৩৬নং অসম ৰাইফলছৰ শিবিৰ, মন জিলাৰ তবু, কিফিৰে মুখ্যালয় আৰু কিফিৰে জিলাৰ পুংৰ' আৰু তুৱেনচাং জিলাৰ নকলাক আৰু নকচেন।
নাগালেণ্ডৰ ৰাজ্য চৰকাৰে এই বস্তু দিয়াৰ বাবে কেন্দ্ৰৰ গৃ্হ মন্ত্ৰ্যালয়ৰ সৈতে গোট বান্ধিছে।
কহিমাস্থিত দুৰ্য্যোগ ব্যৱস্থাপনা বিভাগৰ তথ্য মতে বহু ৰাষ্টা ধ্বংস হৈছে।
পানীত ডুবা চাৰিজন লোকৰ অন্তিমজনক উদ্ধাৰ কৰা হৈছে।
তুৱেনছাঙৰ জিলা উপায়ুক্তৰ জৰিয়তে ৰাজ্য চৰকাৰে ৪লাখকৈ টকা দিছে।
বিপদগ্ৰস্তসকলৰ শিবিৰ পাতিব পৰাকৈ পঞ্চায়ত ভৱনবোৰ খালী ৰাখিবলৈ কহিমাৰ অতিৰিক্ত উপায়ুক্তই শুকুৰবাৰে [প্ঞ্চায়ত সভাপতিক নিৰ্দেশ দিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
